smcproject/ml-wiki-sentences huggingface dataset:
എം. എസും മലയാളസാഹിത്യവും(2006) ഫ്രെഡറിക്‌ എംഗൽസ്‌ (2006) മുൽക്ക് രാജ് മുതൽ പവനൻ വരെ (2007) 'വൈജ്ഞാനിക വിപ്ലവം - ഒരു സാംസ്‌കാരികചരിത്രം' വർഗീയതയും ചരിത്രരചനയും (2000) Cultural Studies (പാഠപുസ്തകം) ചാൾസ് ഡാർവിൻ – ജീവിതവും കാലവും (2009 ) സ്വദേശാഭിമാനി പ്രതിഭാവിലാസം (2010 ) സംസ്കാരവും നവോത്ഥാനവും - 2011 തെരഞ്ഞെടുത്ത പ്രബന്ധങ്ങൾ (2012) പി ജി - സാഹിത്യം സംസ്കാരം ദർശനം (2013) കേരള നവോത്ഥനം ഒരു മാർക്സിസ്റ്റ് വീക്ഷണം പൂന്താനം മുതൽ സൈമൺ വരെ - 2016
ഇവക്ക് പുറമേ ഇ.
എം.എസുമായി ചേർന്ന് ' ഗ്രാംഷിയൻ വിചാരവിപ്ളവം ' സി. ഭാസ്കരനുമായി ചേർന്നെഴുതിയവ മേയ് ദിനം * വിപ്ലവങ്ങളുടെ ചരിത്രം (1992) – പി ഗോവിന്ദപ്പിള്ള, സി. ഭാസ്കരൻ കുടുംബം
പ്രമുഖ കമ്യൂണിസ്റ്റ്‌ നേതാവായിരുന്ന എം.എൻ. ഗോവിന്ദൻ നായരുടെ അനന്തരവളും കോളേജ്‌ അദ്ധ്യാപികയുമായിരുന്ന എം.ജെ. രാജമ്മയാണ്‌ ഭാര്യ.
മാധ്യമപ്രവർത്തകരായ എം.ജി. രാധാകൃഷ്ണൻ (പത്രപ്രവർത്തകൻ) ( ഇൻഡ്യാ ടുഡെ മലയാളം ഡെപ്യൂട്ടി എഡിറ്റർ), ആർ. പാർവതി ദേവി എന്നിവരാണ്‌ മക്കൾ.
തിരുവനന്തപുരം ഈസ്റ്റ് നിയമസഭാമണ്ഡലത്തിൽ നിന്നുള്ള സാമാജികനും വിദ്യാഭ്യാസ വകുപ്പ് മന്ത്രിയും മുൻ തിരുവനന്തപുരം കോർപ്പറേഷൻ മേയറുമായ വി. ശിവൻകുട്ടിയാണ്‌ മരുമകൻ.
പി ഗോവിന്ദപ്പിള്ള റെഫറൻസ്‌ ലൈബ്രറി പി.ജി. യുടെ കുടുംബാംഗങ്ങൾ വി. ശിവൻകുട്ടിയും എം.ജി. രാധാകൃഷ്ണനും പാർവ്വതീദേവിയും ഡിജിറ്റൈസേഷനായി മുഴുവൻ കൃതികളും ഷിജു അലക്സിനും ഗ്രന്ഥപ്പുര സംഘാടകർക്കും നൽകുന്നു വി. ശിവൻകുട്ടി പിജി റഫറൻസ് ലൈബ്രറിയിൽ ഗ്രന്ഥപ്പുരയുടെ പുതിയ കേന്ദ്രത്തിന്റെ ഉദ്ഘാടനം നിർവഹിക്കുന്നു
പി.ജി.യുടെ തിരുവനന്തപുരത്തെ പെരുന്താന്നി മുളക്കൽ വീട്ടിലാണ് 17500 പുസ്തകങ്ങളടങ്ങിയ ലൈബ്രറി സജ്ജീകരിച്ചിരിക്കുന്നത്.
പുസ്തകങ്ങൾക്കു പുറമേ പി.ജി.യുടെ സ്വകാര്യ ശേഖരത്തിലുള്ള മലയാളത്തിലെയും ഇംഗ്ളീഷിലെയും ആനുകാലികങ്ങളുടെ ശേഖരവും ഇവിടെ വായനക്കാർക്കായി ഒരുക്കിയിട്ടുണ്ട്.
വേദങ്ങളും ഉപനിഷത്തുകളും മുതൽ മാർക്‌സിന്റെയും ഏംഗൽസിന്റെയും ഗ്രാംഷിയുടെയും മുഴുവൻ പുസ്തകങ്ങളും ശേഖരത്തിലുണ്ട്.
18-ാം നൂറ്റാണ്ടുമുതലുള്ള കേരളത്തിന്റെ നവോത്ഥാന പ്രസ്ഥാനത്തിന്റെ ചരിത്രം പറയുന്ന പുസ്തകങ്ങളുടെ വലിയ ശേഖരമാണ് ഇവിടെയുള്ളത്.
അപൂർവ കൈയെഴുത്തുപ്രതികളും ആധുനിക
വൈജ്ഞാനിക ഗ്രന്ഥങ്ങളും ബാലസാഹിത്യകൃതികളും ശേഖരത്തിലുണ്ട്.
സി.പി.എം. തിരുവനന്തപുരം ജില്ലാക്കമ്മിറ്റിയുടെ
നേതൃത്വത്തിലുള്ള പി.ജി. സംസ്‌കൃതി കേന്ദ്രമാണ് റഫറൻസ് ലൈബ്രറിയുടെ പ്രവർത്തനങ്ങൾക്ക് നേതൃത്വം നൽകുന്നത്.
പി ഗോവിന്ദപ്പിള്ളയുടെ കൃതികളും സമാഹരിക്കപ്പെടാത്ത ലേഖനങ്ങളും കെെയെഴുത്തും ഡിജിറ്റൈസ്‌ ചെയ്യുന്ന പദ്ധതി ഇൻഡിക്‌ ഡിജിറ്റൽ ആർക്കൈവ്‌ ഫൗണ്ടേഷൻ വിദ്യാഭ്യാസ - തൊഴിൽ വകുപ്പ് മന്ത്രി വി. ശിവൻകുട്ടി ഉദ്ഘാടനം ചെയ്തു.
ഫൗണ്ടേഷൻ നേതൃത്വം നൽകുന്ന ‘ഗ്രന്ഥപ്പുര’യിലൂടെ സൗജന്യമായി ലഭ്യമാകും.
ലൈബ്രറിയിലെ മൂവായിരത്തോളം വരുന്ന സുഗതകുമാരിയുടെ ഗ്രന്ഥശേഖരം ലൈബ്രറി ലൈബ്രറി ലൈബ്രറി ലൈബ്രറി അവലംബം പുറത്തേക്കുള്ള കണ്ണികൾ പി. ഗോവിന്ദപ്പിള്ള വെബ് ഫോളിയോ Archived 2014-12-18 at the Wayback Machine .
മലയാളം വാരിക, 2012 ഡിസംബർ 7 Archived 2016-03-06 at the Wayback Machine .
മലയാളം വാരിക, 2012 ഏപ്രിൽ 06 Archived 2016-03-06 at the Wayback Machine .
പി.ജി മാർക്സിസം വായിച്ചത് ഇങ്ങനെ (പി.പി. സത്യൻ) ( മാധ്യമം ആഴ്ചപ്പതിപ്പ് ,ലക്കം 772, 2012 ഡിസംബർ 10)
കരുവ എം. കൃഷ്ണനാശാൻ കരുവ എം കൃഷ്ണനാശാൻ
സംസ്കൃത പണ്ഡിതനും മികച്ച പ്രസംഗകനും ചികിത്സകനുമായിരുന്നു കരുവ എം. കൃഷ്ണനാശാൻ (1888 -1935).
പരമതഖണ്ഡനശാസ്ത്രികൾ എന്ന പേരിൽ പ്രസിദ്ധനും കോയമ്പത്തൂർ വെങ്കിടഗിരിശാസ്ത്രികളുടേയും ചട്ടമ്പിസ്വാമികളടേയും നാരായണഗുരുസ്വാമികളുടേയും അടുത്ത അനുയായിയായിരുന്നു.
ശ്രീമൂലം പ്രജാ സഭയിൽ അംഗമായിരുന്നു.
1043-ാമാണ്ടു കുംഭമാസം 9-ാം൹ (17 ഫെബ്രുവരി 1863)കൊല്ലത്തു് ഏറത്തു വീട്ടിൽ ജനിച്ചു.
മാധവനാശാനായിരുന്നു അച്ഛൻ.
വെളുത്തേരിൽ കേശവൻവൈദ്യൻ, ആറ്റുപുറത്തു് ഇമ്പിച്ചൻ ഗുരുക്കൾ, കൊല്ലത്തു് അധ്യാപകന്മാരായിരുന്ന സുബ്രഹ്മണ്യശാസ്ത്രികൾ, ആപദുദ്ധാരണശാസ്ത്രികൾ ഇവരായിരുന്നു ആദ്യകാലത്തെ ഗുരുക്കന്മാർ.
മതഖണ്ഡന ശാസ്ത്രികളിൽ നിന്ന് ഹിന്ദു മത തത്വങ്ങൾ പഠിച്ചു.
ആശാന്റെ ആവശ്യ പ്രകാരമാണ് ചട്ടമ്പി സ്വാമികൾ ക്രിസ്തുമതനിരൂപണം എന്ന ഗ്രന്ഥം എഴുതുന്നത്.
തുടർന്ന് കാളിയാങ്കൽ നീലകണ്ഠ പിള്ളയുമായി ചേർന്ന് കേരളമൊട്ടുക്ക് അതിലെ ആശയങ്ങൾ പ്രചരിപ്പിച്ചു.
ഹിന്ദു മതത്തെക്കുറിച്ച് കൃസ്ത്യൻ മിഷിണറിമാർ പുറപ്പെടുവിച്ചിരുന്ന ആശയങ്ങൾക്ക് ഉചിതമായ ഉത്തരങ്ങൾ നൽകി.
മതപരിവർത്തനം തടയുന്നതിൽ പ്രധാന പങ്ക് വഹിച്ചു.
കേരളവർമ്മ വിദ്യാ മന്ദിരം എന്നൊരു സംസ്കൃതവിദ്യാലയവും രാജരാജവിലാസം അച്ചുക്കൂടവും കരുവായിൽ സ്ഥാപിച്ചു.
വിദ്യാവിലാസിനി എന്ന പേരിൽ ഒരു മാസിക 1073-ാമാണ്ടു മേടമാസം മുതൽ കുറേക്കാലം സ്യാലനായ കൊല്ലം പെരിനാട്ടു ചന്തിരഴികത്തു് എസ്. പത്മനാഭനാശാന്റെ ഉടമസ്ഥതയിൽ പ്രസിദ്ധീകരിക്കുകയുണ്ടായി.
സദസ്സുകളിൽ പ്രഭാഷകൻ എന്ന നിലയിൽ വിഖ്യാതി നേടി.
1111-ാമാണ്ടു വൃശ്ചികമാസം 17-ാം൹ (03 നവംബർ 1935) മരിച്ചു.
കൊല്ലം മുണ്ടയ്ക്കൽ വലിയവീട്ടിൽ കൊച്ചുണ്ണിയായിരുന്നു ആദ്യത്തെ ഭാര്യ.
ആ സാധ്വിയുടെ മരണാനന്തരം 1083-ൽ ചവറ തെക്കുംഭാഗത്തു പൈന്തൊടി തെക്കേതിൽ പുത്തൻമഠത്തിൽ കെ. കൊച്ചുപെണ്ണിനെ വിവാഹം കഴിച്ചു കവി രാമായണത്തിൽ
മഹാകവി മൂലൂർ കവി രാമായണത്തിൽ ഏറത്താശാനെ ഇങ്ങനെ വർണ്ണിക്കുന്നു.
“ ദേവാധീശൻ പടയ്ക്കായ് വരികിലവനെയും
കാൽക്ഷണം കൊണ്ടമർത്തി പോവാൻ താൻ ശക്തനാണെന്നൊരു വലിയ മദം മാനസേ വച്ചു മോഹാൽ ” കൃതികൾ
ആശാൻ സാഹിത്യസംബന്ധമായും മതപരമായും ആയുർവ്വേദവിഷയകമായും ചില ഗ്രന്ഥങ്ങൾ രചിച്ചിട്ടുണ്ടു്.
ശാകുന്തളത്തിനു് അദ്ദേഹം രചിച്ചിട്ടുള്ള തർജ്ജമയിൽനിന്നു് ഒരു ശ്ലോകം ഉള്ളൂർ കേരള സാഹിത്യ ചരിത്രത്തിൽ ഉദ്ധരിക്കുന്നുണ്ട്.
“തണ്ടാരിന്നഴകല്ലയോ ചുഴലവും ചേരും കരിമ്പായലും? കണ്ടാലെന്തു ഹിമാംശുവിന്നുമഴകാണല്ലോ കറുത്തങ്കവും? വണ്ടാർവേണിയിവൾക്കുമേറ്റമഴകാണീ വല്ക്കലം പോലുമേ; കൊണ്ടാടേണ്ടുമൊരാകൃതിക്കഴകിനായ്ത്തീരാത്തതെന്തോന്നുതാൻ?”
മതപരങ്ങളായ പുസ്തകങ്ങൾ ഉപന്യാസരൂപത്തിലുള്ളവയും അന്യമതസിദ്ധാന്തങ്ങളെ ഖണ്ഡിക്കുവാൻ ശ്രമിക്കുന്നവയുമായ ചെറിയ കൃതികളാണു്.
ചാരുചര്യാശതകം ക്രിസ്ത്യക്ഷകലാനലം ക്രിസ്തുമതമർദ്ദനം മുഖരമഉകമുദ്രണം മതാഭാസദർശനം വിജയധ്വജം (ഉപന്യാസം) ആര്യജയഭേരി (ഉപന്യാസം) ശാകുന്തളം തർജ്ജമ അർക്കുപ്രകാശം (വൈദ്യഗ്രന്ഥ  തർജ്ജമ) ചികിത്സാക്രമകല്പവല്ലി (വൈദ്യഗ്രന്ഥ  തർജ്ജമ) വൈദ്യമനോരമ  (വൈദ്യഗ്രന്ഥ  തർജ്ജമ) അവലംബം ↑ {{ cite book }} :  CS1 maint: location ( link ) ↑ {{ cite book }} : | first= missing | last= ( help ) ↑ ↑ ↑ {{Cite book|title=കരുവാ കൃഷ്ണനാശാൻ|first=എ. ആനന്ദവല്ലി|publisher=കലാപൂർണ്ണാ പബ്ളിക്കേഷൻസ്|year=2019|isbn=9780000117823|location=വർക്കല|pages=150} ↑ http://ax.sayahna.org/ulloor/ulloor-5-57.html
മാപ്പ്യൂച്ചുകൾ
മാപ്പ്യൂച്ചുകൾ ചിലിയുടെ മധ്യമേഖലയിലും ചിലിക്ക് മുകളിലുള്ള സോണിലും താമസിക്കുന്ന ചിലിയിലെ ആദ്യ തദ്ദേശവാസികൾ അർജന്റീനയിലെ ഇടയ്ക്കിടെയുള്ള ഇവന്റ് സോണുകളിലും ഉണ്ട്.
എരിഞ്ഞിപ്പുഴ പാലം
ഉത്തരമലബാറിലെ കാസർകോട് ജില്ലയിലെ സുപ്രധാന നദിയായ ചന്ദ്രഗിരിപ്പുഴയുടെ പ്രധാന കൈവഴിയായ  പയസ്വിനി പുഴയുടെ തീരത്ത് സ്ഥിതി ചെയ്യുന്ന ഒരു കൊച്ചു ഗ്രാമമാണ് എരിഞ്ഞിപ്പുഴ.
കാസർകോട് നഗരത്തിൽ നിന്ന് 21 കിലോമീറ്റർ കിഴക്കായി സ്ഥിതിചെയ്യുന്നു.
ബോവിക്കാനം- കാനത്തൂർ- കുറ്റിക്കോൽ റോഡിൽ എരിഞ്ഞിപ്പുഴ പാലം സ്ഥിതി ചെയ്യുന്നു.
175 മീറ്റർ ഏതാണ്ട് ദൈർഘ്യം.
പുഴയുടെ വടക്ക് മുളിയാർ പഞ്ചായത്തും തെക്ക് ബേഡഡുക്ക പഞ്ചായത്തുമാണ്.
കാറഡുക്ക ബ്ലോക്ക് പഞ്ചായത്ത് ഉദുമ നിയോജക മണ്ഡലം, കാസർകോട് താലൂക്ക്.
pin :671542, കാനത്തൂർ പോസ്റ്റ്
പൊലിയംതുരുത്ത് ഇക്കോ ടൂറിസം വില്ലേജ് പ്രധാന വിനോദസഞ്ചാര കേന്ദ്രമാണ്.
ആറാട്ട് (2022 ചലച്ചിത്രം)
2022-ൽ പുറത്തിറങ്ങിയ ഒരു ഇന്ത്യൻ മലയാളം ആക്ഷൻ ചിത്രമാണ് നെയ്യാറ്റിൻകര ഗോപന്റെ ആറാട്ട് അല്ലെങ്കിൽ ലളിതമായി ആറാട്ട് .
സഹനിർമ്മാണവും സംവിധാനവും നിർവഹിച്ചിരിക്കുന്നത് ബി ഉണ്ണികൃഷ്ണനാണ് .
തിരക്കഥ എഴുതിയിരിക്കുന്നത് ഉദയ്കൃഷ്ണയാണ് .
ചിത്രത്തിൽ മോഹൻലാലിനൊപ്പം ശ്രദ്ധ ശ്രീനാഥ്, രാമചന്ദ്ര രാജു, സിദ്ദിഖ്, വിജയരാഘവൻ, സായികുമാർ, നെടുമുടി വേണു എന്നിവരാണ് മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്.
ചിത്രത്തിന്റെ ഒറിജിനൽ ഗാനങ്ങളും പശ്ചാത്തല സംഗീതവും ഒരുക്കിയത് രാഹുൽ രാജാണ്.
2022 ഫെബ്രുവരി 18 ന് പുറത്തിറങ്ങിയ ചിത്രം ആർ ഡി ഇല്ല്യൂമിനേഷൻസ് നിർമ്മിച്ചു, അവിടെ നിരൂപകരിൽ നിന്ന് സമ്മിശ്രവും പ്രതികൂലവുമായ അവലോകനങ്ങൾ ലഭിച്ചു.
പാലക്കാടിലെ മുതലക്കോട്ടയിൽ, ആളുകൾ 2018 ലെ പ്രളയത്തിൽ നിന്ന് സാമ്പത്തികമായി കരകയറുന്നത് നിരവധി കാർഷിക സംരംഭങ്ങളിലൂടെ സ്വയംപര്യാപ്തത നേടുന്നതിലൂടെയാണ്.
വെള്ളപ്പൊക്ക സമയത്ത് നാട്ടിലെത്തുന്ന നാല് ചെറുപ്പക്കാരും ഒരു ആത്മീയ ഗുരുവും ഗ്രാമവാസികളെ സഹായിക്കുകയും ഗ്രാമത്തിൽ തന്നെ തുടരാൻ തീരുമാനിക്കുകയും ചെയ്യുന്നു.
ഗ്രാമവാസികളിൽ നിന്ന് കൃഷിയുടെ ഭൂരിഭാഗവും അവർ ഏറ്റെടുക്കുകയും യോഗയ്ക്കും ആത്മീയ ആചാരങ്ങൾക്കുമായി ഒരു ആശ്രമം ആരംഭിക്കുകയും ചെയ്യുന്നു.
ആളൊഴിഞ്ഞതും ഉപയോഗിക്കാത്തതുമായ ഏതൊരു സ്ഥലവും കൃഷിഭൂമിയാക്കി മാറ്റാനുള്ള പുതിയ സംസ്ഥാന സർക്കാരിന്റെ ഉത്തരവോടെ, ഗ്രാമവാസികൾ ആർഡിഒ ഓഫീസർ അഞ്ജലിയോടൊപ്പം ഗ്രാമത്തിലെ ഏറ്റവും ധനികനായ എടത്തല മത്തായിയോട് അദ്ദേഹത്തിൻ്റെ 18 ഏക്കർ ഭൂമി കൃഷിക്ക് നൽകാൻ അഭ്യർത്ഥിക്കുന്നു.
സ്ഥലം നഷ്‌ടപ്പെടാതിരിക്കാനും ഭൂവിഭാഗം തരം മാറ്റി ഒരു ടൗൺഷിപ്പ് ആരംഭിക്കാനും, പദ്ധതിയിട്ട് മത്തായി നെയ്യാറ്റിൻകര ഗോപന് തന്റെ വസ്‌തു പാട്ടത്തിന് നൽകാൻ അദ്ദേഹം തീരുമാനിക്കുന്നു.
എന്നാൽ ഗോപൻ യഥാർത്ഥത്തിൽ ഗ്രാമവാസികൾക്കൊപ്പം നിൽക്കുന്നതായി പിന്നീട് വെളിപ്പെടുന്നു.
കൃഷിയിൽ അദ്ദേഹം ഗ്രാമീണരെ സഹായിക്കുകയും, ഗ്രാമവാസികളുടെ പ്രശ്നങ്ങൾ പരിഹരിക്കുന്നതിലും ഏർപ്പെടുന്നു.
മുതലക്കോട്ട ബറ്റാലിയൻ എന്ന നാൽവർ സംഘവും ആത്മീയ ഗുരുവും, ഒളിച്ചു താമസിക്കാൻ ഗ്രാമത്തിലെത്തിയ കൊടും കുറ്റവാളികളായിരുന്നുവെന്ന് മനസ്സിലാക്കിയ ഗോപൻ എ.ആർ. റഹ്മാൻ മുഖ്യ അതിഥിയായ ഒരു ഷോയ്ക്കിടെ, ആ സംഘത്തെ പരാജയപ്പെടുത്തുന്നു.
എൻഐഎ നടത്തിയ വെടിവയ്പിൽ യുവാക്കളും ഗുരുജിയും കൊല്ലപ്പെട്ടു.
കേന്ദ്ര ഗവൺമെന്റിന് വേണ്ടി പ്രവർത്തിക്കുന്ന, വ്യത്യസ്ത ഐഡന്റിറ്റികളുള്ള നിരവധി രഹസ്യ ദൗത്യങ്ങളിൽ പങ്കെടുക്കുന്ന ഏജന്റ് X എന്ന രഹസ്യനാമമുള്ള ഒരു രഹസ്യ ഏജന്റാണ് ഗോപൻ എന്ന് പിന്നീട് വെളിപ്പെടുന്നു.
അഭിനേതാക്കൾ മോഹൻലാൽ - ഗാനഭൂഷണം നെയ്യാറ്റിൻകര ഗോപൻ/ ഏജന്റ് എക്സ് ശ്രദ്ധ ശ്രീനാഥ് - ആർഡിഒ അഞ്ജലി രാമചന്ദ്ര രാജു - ബഡാ രാജു സിദ്ദിഖ് - സിഐ ശിവശങ്കരൻ വിജയരാഘവൻ - എടത്തല മത്തായി സായി കുമാർ - സത്യശീലൻ നെടുമുടി വേണു - ശ്രീധരൻ മാസ്റ്റർ കെ.ബി. ഗണേഷ് കുമാർ - ചന്ദ്രശേഖരൻ, പോലീസ് ഓഫീസർ നേഹ സക്സേന - സ്വപ്ന / NIA ഓഫീസർ രചന നാരായണൻകുട്ടി - രുഗ്മിണി, കൃഷി ഓഫീസർ നന്ദു - നാരായണപിള്ള, പഞ്ചായത്ത് പ്രസിഡന്റ് ജോണി ആന്റണി - അഡ്വ.
മത്തായിയുടെ നിയമോപദേഷ്ടാവ് വെട്ടിക്കൽ ശശി മായാ വിശ്വനാഥ് - ദീപ കോട്ടയം രമേഷ് - കുമാർജി / ശങ്കർ വാസുദേവ്, ക്രിമിനൽ അയ്യപ്പൻ എന്ന ശിവനായി അശ്വിൻ കുമാർ പ്രശാന്ത് അലക്സാണ്ടർ തങ്കച്ചൻ, പഞ്ചായത്ത് മെമ്പർ റിയാസ് ഖാൻ - ദാമോദരൻ "ദാമോദർജി" ബൈജു എഴുപുന്ന - റാംബോ, ഗോപന്റെ അംഗരക്ഷകൻ / NIA ഓഫീസർ ബിജു പപ്പൻ - എടത്തല ബേബി റോണി ഡേവിഡ് - എടത്തല ബാബു സന്തോഷ് കീഴാറ്റൂർ - എസ്പി രാംദാസ് ഐപിഎസ് സ്വാസിക - ബാലന്റെ മകൾ മാളവിക മേനോൻ - ബാലന്റെ മകൾ രാമു - ഡിജിപി സന്തോഷ് മേനോൻ ഇന്ദ്രൻസ് - തബലിസ്റ്റ് ബാലൻ / ബാലേട്ടൻ ശിവജി ഗുരുവായൂർ - റവന്യൂ മന്ത്രി രാജേന്ദ്രൻ കൊച്ചു പ്രേമൻ - ഹരി, പഞ്ചായത്ത് പ്രതിപക്ഷ നേതാവ് അഞ്ജലി നായർ - ജില്ലാ കളക്ടർ ഫാത്തിമ തൻവി റാം - കമ്മീഷണറുടെ മകൾ (അതിഥി വേഷം) സ്മിനു സിജോ - ദാമോദരന്റെ ഭാര്യ ശ്രീജിത്ത് രവി - എസ്ഐ വിശ്വംഭരൻ പ്രദീപ് കോട്ടയം - കൃഷ്ണൻ, ക്ഷേത്ര പൂജാരി രവികുമാർ - രാഘവൻ, സൂര്യചന്ദ്രലാലിന്റെ അച്ഛൻ സീത - ജാനകി, സൂര്യചന്ദ്ര ലാലിന്റെ അമ്മ ഗാധ - സുഭദ്ര, ശ്രീധരൻ മാസ്റ്ററുടെ ചെറുമകൾ സാധിക വേണുഗോപാൽ - സുഷമ, എടത്തല ബേബിയുടെ ഭാര്യ മീരാ നായർ - ജൂലി, എടത്തല ബാബുവിന്റെ ഭാര്യ ലുക്മാൻ അവറാൻ - ശിവന്റെ ടീം മേറ്റ് അനൂപ് ഡേവിസ് - ശിവയുടെ ടീം മേറ്റ് റോഷൻ ചന്ദ്ര - ശിവയുടെ സഹതാരം റോക്കി ഷാരിഖ് ഖാൻ - സമീർ, ശിവയുടെ ടീം മേറ്റ് നന്ദു പൊതുവാൾ - ബാലു, റവന്യൂ മന്ത്രിയുടെ പേഴ്‌സണൽ അസിസ്റ്റന്റ് ആന്റണി പെരുമ്പാവൂർ - സ്വയം (അതിഥി വേഷം) ധ്രുവൻ - ശ്രീധരൻ മാസ്റ്ററുടെ മകൻ (അതിഥി വേഷം) ഉദയ്കൃഷ്ണ - സ്വയം (അതിഥി വേഷം) ബിജു മേനോൻ - കേണൽ സൂര്യചന്ദ്ര ലാൽ (ഫോട്ടോ സാന്നിധ്യം) എ. ആർ. റഹ്മാൻ - സ്വയം (അതിഥി വേഷം) ശിവമണി - സ്വയം (അതിഥി വേഷം) വി. കെ. ശ്രീരാമൻ - ടിവി ഷോ അവതാരകൻ (അതിഥി വേഷം) കലാമണ്ഡലം ഗോപി - സ്വയം (അതിഥി വേഷം) പ്രഭാകർ - ദുർഗാ റെഡ്ഡി (അതിഥി വേഷം) അനാർക്കലി നാസർ (അതിഥി വേഷം) റിലീസ്
ആറാട്ട് 2022 ഫെബ്രുവരി 18 ന് ലോകമെമ്പാടും തിയറ്ററുകളിൽ റിലീസ് ചെയ്തു.
2021 ഓഗസ്റ്റ് 20 ന് ആദ്യം ഷെഡ്യൂൾ ചെയ്തിരുന്ന , ഇന്ത്യയിൽ കോവിഡ്-19 പാൻഡെമിക് കാരണം കേരളത്തിലെ തിയേറ്ററുകൾ അടച്ചതിനാൽ പ്രീമിയർ മാറ്റിവച്ചു .
തുടർന്ന്, ചിത്രത്തിന്റെ റിലീസ് തീയതി 2021 ഒക്ടോബർ 13 ലേക്ക് മാറ്റി, എന്നാൽ അതേ കാരണത്താൽ അത് വീണ്ടും മാറ്റിവച്ചു.
പിന്നീട് അത് 2022 ഫെബ്രുവരി 10-ലേക്ക് മാറ്റി, പക്ഷേ വീണ്ടും വൈകിപ്പിച്ചു.
ടെക്നോസിറ്റി, തിരുവനന്തപുരം
തിരുവനന്തപുരം ടെക്നോപാർക്കിനോട് ചേർന്ന് പള്ളിപ്പുറം വരെ 500 ഏക്കറിൽ, ടെക്നോപാർക്കിന്റെ നാലാംഘട്ട വികസനമായി പരിണമിക്കപ്പെടുന്ന ഐ. ടി. നഗരമാണ് ടെക്നോസിറ്റി .
ഐ.ടിയ്ക്കും അനുബന്ധമേഖലകൾക്കുമായി മാത്രം ആഗോളനിലവാരത്തിലുള്ള ഒരു നഗരം രൂപപ്പെടുത്തുകയാണ് ടെക്നോസിറ്റിയുടെ ലക്ഷ്യം.
സംസ്ഥാനത്തെ ഏറ്റവും വലിയ ഇൻഫർമേഷൻ ടെക്നോളജി പാർക്കാണിത്.
ഏറെക്കുറെ സമ്പൂർണ്ണമായ ടെക്നോപാർക്ക് സോഫ്റ്റ്‌വെയർ കമ്പനികൾക്കായി പ്രവർത്തിക്കുമ്പോൾ എല്ലാം തികഞ്ഞ ഐ.ടി. നഗരമായാണ് ടെക്നോസിറ്റി വിഭാവനം ചെയ്യപ്പെടുക.
പള്ളിപ്പുറം മുതൽ മംഗലപുരം വരെ നാഷണൽ ഹൈവേ 47-നിരുവശവുമായാണ് ടെക്നോസിറ്റി പ്രവർത്തനസജ്ജമാകുക.
എംബഡഡ് സിസ്റ്റം ഡെവലപ്പ്മെന്റ്, എന്റർപ്രൈസ് റിസോഴ്സ് പ്ലാനിംഗ്, പ്രോസസ്സ് കൺട്രോൾ സോഫ്റ്റ്‌വെയർ ഡിസൈൻ, എൻജിനീയറിംഗ് ആന്റ് കമ്പ്യൂട്ടർ എയിഡഡ് ഡിസൈൻ സോഫ്റ്റ്‌വെയർ ഡെവലപ്മെന്റ്, ഐ.ടി. എനേബിൾഡ് സേവനങ്ങൾ, പ്രോസസ്സ് റീ- എൻജിനീയറിംഗ്, ആനിമേഷൻ, ഇ- ബിസിനസ്സ് എന്നീ മേഖലകളിലെ മുഖ്യകമ്പനികളാണ് ഇവിടെ പങ്കെടുക്കുക.
മൾട്ടിനാഷണൽ കമ്പനികൾ ഉൾപ്പെടെ സംസ്ഥാനത്തിനകത്തും പുറത്തുമുള്ള ഇതര കമ്പനികളും ഇവിടെ മുതൽമുടക്കും.
Artist's Impression of Technocity ടെക്നോസിറ്റിയിലെ സൗകര്യങ്ങൾ
ഐ.ടി. കമ്പനികൾ, ആശുപത്രികൾ, വിദ്യാഭ്യാസസ്ഥാപനങ്ങൾ, ഷോപ്പിംഗ് മാളുകൾ, ഗവേഷണ കേന്ദ്രങ്ങൾ, കായിക വിനോദ കേന്ദ്രങ്ങൾ, സിനിമാ തീയേറ്ററുകൾ എന്നിവയാണ് ടെക്നോസിറ്റിയിലെ മുഖ്യ സൗകര്യങ്ങൾ.
കുറഞ്ഞത് രണ്ടുലക്ഷം പേർക്കെങ്കിലും ഇവിടെ ജോലി ലഭിക്കാൻ സാധ്യതയുണ്ട്.
പത്തുവർഷം കൊണ്ട് എണ്ണായിരം കോടി രൂപയുടെ നിക്ഷേപമാണ് ടെക്നോസിറ്റിയിൽ ലക്ഷ്യമിടുന്നത്.
365 ഏക്കറിൽ എട്ട് സ്പെഷ്യൽ എക്കണോമിക് സോൺ ഇവിടെയുണ്ട്.
ഐ.ടി. സ്പേയ്സ്
20 മില്യൺ ചതുരശ്ര അടി സ്ഥലമാണ് പത്തുവർഷം കൊണ്ട് ഇതര കെട്ടിടങ്ങളോടുകൂടി അനുബന്ധ കമ്പനികൾക്ക് നൽകുക.
നോൺ- ഐ.ടി. സ്പേയ്സ്
ആശുപത്രികൾ, വിദ്യാഭ്യാസസ്ഥാപനങ്ങൾ, ഷോപ്പിംഗ് മാളുകൾ, ഗവേഷണ കേന്ദ്രങ്ങൾ, കായിക വിനോദ കേന്ദ്രങ്ങൾ, സിനിമാ തീയേറ്ററുകൾ എന്നിവ ഉൾപ്പെടെ ഇന്റഗ്രേറ്റഡ് ടൗൺഷിപ്പായാണ് പദ്ധതി വിഭാവനം ചെയ്യുക.
റിലയൻസ് ഇൻഫോകോം (Reliance Infocomm), ഭാരതി എയർടെൽ( Bharti Airtel), വി.എസ്.എൻ.എൽ Videsh Sanchar Nigam Limited), ഏഷ്യാനെറ്റ് ഡേറ്റാലൈൻ Asianet Dataline) എന്നിവ ക്യാമ്പസിലൂടനീളം ഫൈബർ ഓപ്ടിക്സ് സംവിധാനത്തിലൂടെ ടക്നോസിറ്റിയിൽ പ്രവർത്തനസജ്ജമാകും.
പദ്ധതി ആസൂത്രണം
ടെക്നോസിറ്റിയ്ക്കുള്ള സ്ഥലമെടുപ്പ് 2005 ൽ ആരംഭിച്ചിരുന്നു.
ഇതിന്റെ കുറേഭാഗം പ്രത്യേക സാമ്പത്തിക മേഖലയായി പ്രഖ്യാപിച്ചിരിക്കുന്നു.
ഓഫ് കേരളയുടെ പ്രതിനിധിയായി ടെക്നോപാർക്കും കേരള സ്റ്റേറ്റ് ഇൻഫർമേഷൻ ടെക്നോളജി ഇൻഫ്രാസ്ട്രക്ചർ ലിമിറ്റഡ് (KSITIL) എന്ന വിഭാഗവും പ്രൈവറ്റ് സെക്ടറുമായി ചേർന്നാണ് പദ്ധതി പൂർത്തിയാക്കുക.
സ്പെഷ്യൽ പർപ്പസ് വെഹിക്കിൾസ് (SPVs) രൂപത്തിൽ ഇരുവിഭാഗങ്ങളും പദ്ധതിയുടെ ഓരോ ഘട്ടവും പൂർത്തിയാക്കും.
KSITIL  26% ഇക്വിറ്റി ഷെയറും വഹിക്കും.
മുഖ്യ പങ്കാളികൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മേന്റ് ഇൻ ഗവൺമെന്റ്- കേരള യ്ക്കായി പത്തേക്കർ സ്ഥലം ടെക്നോസിറ്റിയിൽ അനുവദിച്ചുകഴിഞ്ഞു.
ഏഷ്യൻ സ്കൂൾ ഓഫ് ബിസിനസ് എന്ന മാനേജ്മേന്റ് പഠനസ്ഥാപനവും 64 കോടി രൂപ മുതൽമുടക്കിൽ ടെക്നോസിറ്റിയിൽ സാന്നിദ്ധ്യം അറിയിച്ചു.
ഇന്ത്യയിലെ ഏററവും വലിയ ഐ.ടി സ്ഥാപനമായ ടാറ്റാ കൺസൾട്ടൻസിയും (TCS) 3500 കോടി രൂപ മുതൽ മുടക്കിൽ  അവരുടെ ഗ്ലോബൽ ലേർണിംഗ് അക്കാഡമി (ലോകത്തിലെ ഏറ്റവും വലിയ ട്രെയിനിംഗ് അക്കാഡമി)യായി അവരുടെ ഏറ്റവും വലിയ ഗവേഷണകേന്ദ്രം ആരംഭിക്കുകയാണ്.
ഓരോ ബാച്ചിലും 16000 ഗ്ലോബൽ ട്രെയിനേഴ്സിനെ ഉൾക്കൊള്ളത്തക്കവിധത്തിലാണിത് ആരംഭിക്കുക.
അവലംബം പുറത്തേയ്ക്കുള്ള കണ്ണികൾ *ട്രിവാൻഡ്രം ഫയൽ Technopark official website Kerala IT Mission official website Archived 2021-01-03 at the Wayback Machine .
, Department of IT, Government of Kerala Kerala State Information Technology Infrastructure Limited website Archived 2008-07-03 at the Wayback Machine .
Regional Development Website Archived 2011-07-21 at the Wayback Machine .
ടോണി-ആൻ സിംഗ് ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
ടോണി-ആൻ സിംഗ് (ജനനം ഫെബ്രുവരി 1, 1996) ഒരു ജമൈക്കൻ ഗായികയും സുന്ദരിയുമാണ്.
2019 ലെ ലോകസുന്ദരി കിരീടം നേടി.
ഇവർ മുമ്പ് മിസ് ജമൈക്ക വേൾഡ് 2019 കിരീടം നേടി.
ജമൈക്കയിൽ നിന്ന് ലോകസുന്ദരി പട്ടം നേടുന്ന നാലാമത്തെ വനിതയാണ് ടോണി ആൻ സിംഗ്.
മത്സരത്തിന്റെ ചരിത്രത്തിൽ ഏറ്റവും കൂടുതൽ കാലം ഭരിച്ച ലോകസുന്ദരി കൂടിയാണ് അവർ.
ജമൈക്കയിലെ മൊറന്റ് ബേയിലാണ് സിംഗ് ജനിച്ചത് .
അവർ ഡഗ്ല പൈതൃകത്തിൽ പെട്ടതാണ് , അവരുടെ അമ്മ ആഫ്രോ-ജമൈക്കൻ വംശജയും അവരുടെ അച്ഛൻ ഇൻഡോ-ജമൈക്കൻ വംശജയുമാണ്.
സിംഗിന് ഒമ്പത് വയസ്സുള്ളപ്പോൾ അവരുടെ കുടുംബം അമേരിക്കയിലേക്ക് കുടിയേറി, ഫ്ലോറിഡയിൽ സ്ഥിരതാമസമാക്കി .
അവൾ തലഹാസിയിലെ ഫ്ലോറിഡ സ്റ്റേറ്റ് യൂണിവേഴ്സിറ്റിയിൽ ചേർന്നു , അവിടെ അവർ മനഃശാസ്ത്രത്തിൽ ബിരുദം നേടി .
ടോയിൻ രാജി ഇംഗ്ലീഷ് വിലാസം https://ml.wikipedia.org/wiki/Toyin_Raji
നൈജീരിയയിലെ ഏറ്റവും സുന്ദരിയായ പെൺകുട്ടിയായി കിരീടം നേടിയ ഒരു നൈജീരിയൻ മുൻ നടിയാണ് ടോയിൻ എനിതൻ രാജി (ജനനം സി. 1972).
കൂടാതെ മിസ് യൂണിവേഴ്സ് 1995 , മിസ് വേൾഡ് 1995 എന്നിവയിൽ തന്റെ രാജ്യത്തെ പ്രതിനിധീകരിച്ച അവർ വളർന്നത് ലാഗോസിലാണ്.
മിസ്സ് യൂണിവേഴ്സ് 1995
1995 മെയ് 12-ന് നമീബിയയിലെ വിൻഡ്‌ഹോക്കിൽ നിന്ന് തത്സമയം സംപ്രേക്ഷണം ചെയ്ത മിസ് യൂണിവേഴ്സ് 1995 മത്സരത്തിലേക്ക് നൈജീരിയയുടെ ഔദ്യോഗിക പ്രതിനിധി എന്ന നിലയിൽ, പ്രാഥമിക മത്സരത്തിൽ മൊത്തത്തിൽ 11-ആം സ്ഥാനവും പ്രാഥമിക അഭിമുഖത്തിൽ 7-ആം സ്ഥാനവും നീന്തൽ വസ്ത്രത്തിൽ 12-ആം സ്ഥാനവും നേടി.
ഒരു പോയിന്റിന്റെ അഞ്ഞൂറിലൊന്നിൽ സെമി ഫൈനൽ നഷ്ടമായി.
നൈജീരിയയുടെ ആദ്യ മിസ് യൂണിവേഴ്സ് സെമി ഫൈനലിസ്റ്റാകാനുള്ള അവസരം രാജിക്ക് നിഷേധിച്ചുകൊണ്ട് ദക്ഷിണാഫ്രിക്കയുടെ അഗസ്റ്റിൻ മസിലേല പത്താം സ്ഥാനത്തെത്തി.
എന്നിരുന്നാലും, രാജി സഹ മത്സരാർത്ഥികൾ വോട്ടുചെയ്ത കൺജീനിയാലിറ്റി അവാർഡ് നേടി.
മിസ്സ് വേൾഡ് 1995
ഏതാനും മാസങ്ങൾക്ക് ശേഷം, 1995 നവംബർ 18-ന് ദക്ഷിണാഫ്രിക്കയിലെ സൺ സിറ്റിയിൽ നടന്ന മിസ് വേൾഡ് 1995 മത്സരത്തിൽ രാജി പങ്കെടുത്തു.
ഒമ്പത് വിമതരെ വധിക്കാനുള്ള നൈജീരിയൻ പ്രസിഡന്റ് സാനി അബാച്ചയുടെ തീരുമാനത്തെച്ചൊല്ലിയുള്ള രാഷ്ട്രീയ വിവാദത്തെത്തുടർന്ന് ദക്ഷിണാഫ്രിക്കൻ അധികാരികൾ അവരെ പിൻവലിക്കാൻ സമ്മർദ്ദം ചെലുത്തി.
ഒരു മകളുണ്ടായിരുന്ന രാജി നിരവധി നോളിവുഡ് സിനിമകളിൽ അഭിനയിച്ചതിന് ശേഷം, ടെക്സസിൽ താമസിക്കാൻ രാജ്യം വിട്ടു.
അവിടെ വിദ്യാഭ്യാസം പൂർത്തിയാക്കി ഐടിയിൽ ജോലി ചെയ്തു.
ട്രെന്റിനോ ആൾട്ടോ അഡിജേ ഇംഗ്ലീഷ് വിലാസം https://ml.wikipedia.org/wiki/Trentino-Alto_Adige/S%C3%BCdtirol
വടക്കൻ ഇറ്റലിയിലെ ഒരു സ്വയംഭരണ പ്രദേശമാണ് ട്രെന്റിനോ ആൾട്ടോ അഡിജേ/സൂഡ്റ്റിറോൾ ( Trentino-Alto Adige , ലുവ പിഴവ് package.lua-ൽ 80 വരിയിൽ : module 'Module:IPA/data' not found ; Trentino-Südtirol ; Trentin-Südtirol ).
1970 കളെത്തുടർന്ന് മിക്ക ഭരണപരമായ ചുമതലകളും ഇവിടെയുള്ള രണ്ട് സ്വയംഭരണ പ്രവിശ്യകൾക്ക് ( ട്രെൻറ്റിനോ സൗത്ത് ടൈറോൾ എന്നിവ) നൽകപ്പെട്ടിട്ടുണ്ട്.
8-ആം നൂറ്റാണ്ടുമുതൽ ഈ പ്രദേശം ഓസ്ട്രിയ ഹങ്കറിയുടെയും അതിന്റെ മുൻഗാമികളായ ഓസ്ട്രിയൻ സാമ്രാജ്യം ഹോളി റോമൻ സാമ്രാജ്യം എന്നിവയുടെയും ഭാഗമായിരുന്നുവെങ്കിലും 1919-ൽ ഇത് ഇറ്റലിയോട് ചേർക്കപ്പെട്ടു.
ഓസ്ട്രിയയിലെ ടൈറോൾ എന്ന പ്രദേശത്തിനൊപ്പം ഇത് ടൈറോൾ-സൗത്ത് ടൈറോ‌ൾ-ട്രെന്റിനോ എന്ന യൂറോറീജിയണിന്റെ ഭാഗമാണ്.
ഇംഗ്ലീഷിൽ ഈ പ്രദേശം ട്രെന്റിനോ-സൗത്ത് ടൈറോൾ എന്നോ ഇറ്റാലിയൻ പേരായ ട്രെന്റിനോ-ആൾട്ടോ അഡിജേ എന്നും അറിയപ്പെടുന്നു.
Media related to Trentino-Alto Adige/Südtirol at Wikimedia Commons Official site of Trentino-Alto Adige/Südtirol (in German) (Italian ഭാഷയിൽ)
ഡയബറ്റിക് റെറ്റിനോപ്പതി ഇംഗ്ലീഷ് വിലാസം https://ml.wikipedia.org/wiki/Diabetic_retinopathy
പ്രമേഹം മൂലം കണ്ണിലെ റെറ്റിനയ്ക്ക് കേടുപാടുകൾ സംഭവിച്ച് ക്രമേണ സ്ഥായിയായ കാഴ്ച വൈകല്യങ്ങളിലേക്ക് നയിക്കുന്ന ഒരു മെഡിക്കൽ അവസ്ഥയാണ് ഡയബറ്റിക് റെറ്റിനോപ്പതി .
വികസിത രാജ്യങ്ങളിലെ അന്ധതയുടെ കാരണങ്ങളിൽ ഇത് ഒരു പ്രധാന അസുഖമാണ്.
10 വർഷമോ അതിൽ കൂടുതലോ പ്രമേഹമുള്ളവരിൽ 80 ശതമാനം വരെ ആളുകളെ ഡയബെറ്റിക് റെറ്റിനോപ്പതി ബാധിക്കുന്നു.
ശരിയായ ചികിത്സയും കണ്ണുകളുടെ നിരീക്ഷണവും വഴി കുറഞ്ഞത് 90% പുതിയ കേസുകളും കുറയ്ക്കാൻ കഴിയും.
ഒരു വ്യക്തിക്ക് എത്രത്തോളം പ്രമേഹം ഉണ്ടോ അത്രത്തോളം ഡയബറ്റിക് റെറ്റിനോപ്പതി ഉണ്ടാകാനുള്ള സാധ്യത കൂടുതലാണ്.
അമേരിക്കൻ ഐക്യനാടുകളിൽ ഓരോ വർഷവും അന്ധരാകുന്നവരിൽ 12% നും അന്ധതയുടെ കാരണം ഡയബറ്റിക് റെറ്റിനോപ്പതിയാണ്.
2006-07 കാലയളവിൽ ഒഴിവാക്കാനാവുന്ന അന്ധതയുടെ കാരണങ്ങൾ കണ്ടുപിടിക്കുന്നതിന് വേണ്ടി ഇന്ത്യയിൽ നടത്തിയ സർവ്വേയിൽ, ഇന്ത്യയിലെ ആകെ അന്ധതയുടെ 0.1% ഡയബറ്റിക് ററ്റിനോപ്പതി മൂലമാണെന്ന് കണ്ടെത്തിയിട്ടുണ്ട്.
അടയാളങ്ങളും ലക്ഷണങ്ങളും സാധാരണ കാഴ്ച ഡയബറ്റിക് റെറ്റിനോപ്പതി കാഴ്ച.
ഡയബറ്റിക് റെറ്റിനോപ്പതി ഫ്ലൂറസെൻ ആൻജിയോഗ്രാഫി ചിത്രം
ഡയബെറ്റിക് റെറ്റിനോപ്പതിക്ക് തുടക്കത്തിൽ പലപ്പോഴും തിരിച്ചറിയാനുള്ള അടയാളങ്ങൾ ഒന്നും തന്നെ ഉണ്ടാകണമെന്നില്ല.
ദ്രുതഗതിയിൽ കാഴ്ച നഷ്ടപ്പെടാൻ കാരണമാകുന്ന മാക്കുലാർ എഡിമയിൽ പോലും കുറച്ച് സമയത്തേക്ക് മുന്നറിയിപ്പ് അടയാളങ്ങൾ ഉണ്ടാകണമെന്നില്ല.
എന്നിരുന്നാലും, പൊതുവേ, മാക്യുലർ എഡിമയുള്ള ഒരാൾക്ക് കാഴ്ച മങ്ങാൻ സാധ്യതയുണ്ട്.
ഇത് മൂലം വായിക്കുകയോ വാഹനം ഓടിക്കുകയോ ചെയ്യുന്നത് ബുദ്ധിമുട്ടാണ്.
ചില സന്ദർഭങ്ങളിൽ, പകൽ സമയത്ത് കാഴ്ച മെച്ചപ്പെടുകയോ മോശമാവുകയോ ചെയ്യും.
നോൺ-പ്രൊലിഫറേറ്റീവ് ഡയബറ്റിക് റെറ്റിനോപ്പതി (എൻ‌പി‌ഡി‌ആർ) എന്ന് വിളിക്കുന്ന ആദ്യ ഘട്ടത്തിൽ രോഗലക്ഷണങ്ങളൊന്നും കാണാറില്ല.
ചിലപ്പോൾ പൂർണ്ണമായ കാഴ്ച ശക്തി (6/6) ഉണ്ടായിരിക്കുകയും ചെയ്യും.
എൻ‌പി‌ഡി‌ആർ കണ്ടെത്താനുള്ള മാർ‌ഗ്ഗം ഒഫ്താൽമോസ്കോപ്പി അല്ലെങ്കിൽ ഫണ്ടസ് ഫോട്ടോഗ്രാഫി ആണ്.
ഫണ്ടസ് ഫോട്ടോഗ്രഫിയിൽ മൈക്രോഅനൂറിസം (ധമനിയുടെ ചുമരുകളിൽ രക്തം നിറച്ച മൈക്രോസ്കോപ്പിക് കാഴ്ച) കാണാനാകും.
കാഴ്ച കുറയുകയാണെങ്കിൽ, ഫ്ലൂറസെൻ ആൻജിയോഗ്രാഫിക്ക് റെറ്റിന രക്തക്കുഴലുകളിലെ ഇടുങ്ങിയ അവസ്ഥയോ തടസ്സങ്ങളോ (രക്തയോട്ടത്തിന്റെ അഭാവം അല്ലെങ്കിൽ റെറ്റിന ഇസ്കെമിയ ) വ്യക്തമായി കാണിക്കാൻ കഴിയും .
മാക്യുലാർ എഡീമയിൽ, രക്തക്കുഴലുകളിൽ നിന്നും രക്തം മാക്യുലാർ മേഖലയിലേക്ക് ഒഴുകുന്നു.
നോൺ-പ്രൊലിഫറേറ്റീവ് ഡയബറ്റിക് റെറ്റിനോപ്പതി (എൻ‌പി‌ഡി‌ആർ) യുടെ ഏത് സ്റ്റേജിലും ഇത് സംഭവിക്കാം.
കാഴ്ച മങ്ങുന്നതും, ഇരുണ്ടതോ വികൃതമായതോ ആയ കാഴ്ചകളോ ആണ് ഇതിന്റെ ലക്ഷണങ്ങൾ.
പ്രമേഹ രോഗികളിൽ പത്ത് ശതമാനം പേർക്ക് മാക്യുലർ എഡിമയുമായി ബന്ധപ്പെട്ട കാഴ്ച നഷ്ടപ്പെടൽ ഉണ്ടാവാം.
ഒപ്റ്റിക്കൽ കോഹെറൻസ് ടോമോഗ്രാഫിക്ക് മാക്യുലർ എഡിമയിൽ നിന്നുള്ള ദ്രാവകം അടിഞ്ഞുകൂടി റെറ്റിന കട്ടിയാകുന്ന മേഖലകൾ കാണിക്കാൻ കഴിയും.
രണ്ടാമത്തെ ഘട്ടമായ പ്രൊലിഫറേറ്റീവ് ഡയബറ്റിക് റെറ്റിനോപ്പതിയുടെ (പിഡിആർ) ഭാഗമായി കണ്ണിന്റെ പുറകിൽ അസാധാരണമായ പുതിയ രക്തക്കുഴലുകൾ (നിയോവാസ്കുലറൈസേഷൻ) രൂപം കൊള്ളുന്നു; ഈ പുതിയ രക്തക്കുഴലുകൾ ദുർബലമായത് കാരണം ഇവ പൊട്ടി രക്തസ്രാവവും ( വിട്രിയസ് ഹെമറേജ് ) അതുമൂലം കാഴ്ച മങ്ങുകയും ചെയ്യും.
ഈ രക്തസ്രാവം ആദ്യമായി സംഭവിക്കുമ്പോൾ, അത് വളരെ കഠിനമായിരിക്കില്ല.
മിക്ക കേസുകളിലും, ഇത് കുറച്ച് രക്ത തുള്ളികൾ പോലെയോ അല്ലെങ്കിൽ ഒരു വ്യക്തിയുടെ ദൃശ്യമണ്ഡലത്തിൽ പൊങ്ങിക്കിടക്കുന്ന പാടുകൾ പോലെയോ ആണ് തോന്നാറുള്ളത്.
ഏതാനും മണിക്കൂറുകൾക്ക് ശേഷം ഈ പാടുകൾ പലപ്പോഴും ഇല്ലാതാകും.
ഈ പാടുകൾ ഏതാനും ദിവസങ്ങൾ അല്ലെങ്കിൽ ആഴ്ചകൾക്കുള്ളിൽ വീണ്ടും വന്ന് രക്തം കൂടുതൽ ചോർന്നൊലിക്കുന്നു.
ഇത് കാഴ്ചയ്ക്ക് മങ്ങലുണ്ടാക്കും.
അങ്ങേയറ്റത്തെ അവസ്ഥയിൽ, ഒരു വ്യക്തിക്ക് ആ കണ്ണിലെ കാഴ്ച ഇരുട്ടിൽ നിന്ന് വെളിച്ചം കാണാൻ പറ്റുന്ന രീതിയിൽ മാത്രമേ ഉണ്ടാവൂ.
കണ്ണിന്റെ ഉള്ളിൽ നിന്ന് രക്തം പൂർണ്ണമായും പോകാൻ കുറച്ച് ദിവസങ്ങൾ മുതൽ മാസങ്ങൾ അല്ലെങ്കിൽ വർഷങ്ങൾ വരെ എടുത്തേക്കാം, ചില സന്ദർഭങ്ങളിൽ രക്തം ഒരിക്കലും പോകണമെന്നുമില്ല.
ഇത്തരത്തിലുള്ള വലിയ രക്തസ്രാവങ്ങൾ ഒന്നിലധികം തവണ സംഭവിക്കാറുണ്ട്.
പലപ്പോഴും ഉറക്കത്തിൽ പോലും ഇത് സംഭവിക്കാം.
ഫണ്ടസ്കോപ്പിക് പരിശോധനയിൽ, കോട്ടൺ വൂൾ സ്പോട്ടുകൾ , തീജ്വാല പോലെയുള്ള രക്തസ്രാവം ( ക്ലോസ്ട്രിഡിയം നോവിയുടെ ആൽഫ-ടോക്സിൻ മൂലവും സമാനമായ അവസ്ഥ സംഭവിക്കുന്നു), ഡോട്ട്-ബ്ലോട്ട് ഹെമറേജുകൾ എന്നിവ കാണാം.
ടൈപ്പ് I, ടൈപ്പ് II വ്യത്യാസമില്ലാതെ പ്രമേഹമുള്ള എല്ലാ ആളുകൾക്കും അപകടസാധ്യതയുണ്ട്.
ഒരു വ്യക്തിക്ക് പ്രമേഹം നിയന്ത്രണത്തിലല്ലാതെ എത്ര നാളായോ അതിനനുസരിച്ച് ഡയബെറ്റിക് ററ്റിനോപ്പതി ഉണ്ടാകാനുള്ള സാധ്യതയും കൂടും.
പ്രമേഹ രോഗബാധിതരായ അമേരിക്കക്കാരിൽ 40 മുതൽ 45 ശതമാനം വരെ ആളുകളിൽ റെറ്റിനോപ്പതിയുടെ ചില ഘട്ടങ്ങളുണ്ട്.
20 വർഷത്തെ പ്രമേഹത്തിനുശേഷം, ടൈപ്പ് I പ്രമേഹമുള്ള മിക്കവാറും എല്ലാ രോഗികൾക്കും, ടൈപ്പ് II പ്രമേഹമുള്ള 60% രോഗികൾക്കും ഒരു പരിധിവരെ റെറ്റിനോപ്പതി ഉണ്ട്; ഗവേഷണത്തിന്റെ ഉപയോഗത്തെ പരിമിതപ്പെടുത്തിക്കൊണ്ട് നാല് വർഷം മുമ്പുള്ള ഡാറ്റ ഉപയോഗിച്ച് 2002 ൽ ആണ് ഈ സ്ഥിതിവിവരക്കണക്കുകൾ പ്രസിദ്ധീകരിച്ചത്.
ആധുനിക ഫാസ്റ്റ്-ആക്ടിംഗ് ഇൻസുലിൻ, ഹോം ഗ്ലൂക്കോസ് പരിശോധന എന്നിവയ്ക്ക് മുമ്പ് 1970 കളുടെ അവസാനത്തിൽ തന്നെ ഈ രോഗികൾ പ്രമേഹ രോഗബാധിതരായിരുന്നു എന്ന് വേണം കരുതാൻ.
പ്രമേഹ റെറ്റിനോപ്പതിയുടെ കൂടിയതും കുറഞ്ഞതുമായ സാധ്യതകൾ, ആളുകൾക്കിടയിലെ ഗ്ലൈസെമിക് പരിധിയുമായി ബന്ധപ്പെട്ടിരിക്കുന്നുവെന്ന് വ്യക്തമാക്കുന്ന പഠനങ്ങളുണ്ട്.
ഗർഭിണികളായ സ്ത്രീകൾക്ക് പ്രമേഹ റെറ്റിനോപ്പതി ഒരു പ്രശ്നമാകാം.
പ്രമേഹം ഉള്ള എല്ലാ ഗർഭിണികൾക്കും ഓരോ മൂന്നു മാസം കൂടുമ്പോഴും നേത്ര പരിശോധന വേണമെന്ന് എൻഐഎച്ച് ശുപാർശ ചെയ്യുന്നു.
അധിക ക്രോമസോം 21 മെറ്റീരിയലുകളുള്ള ഡൌൺ സിൻഡ്രോം ഉള്ള ആളുകൾക്ക് ഒരിക്കലും ഡയബെറ്റിക് റെറ്റിനോപ്പതി ഉണ്ടാവുന്നില്ല.
കൊളാജൻ XVIII ൽ നിന്ന് ഉരുത്തിരിഞ്ഞ ആൻജിയോജനിക് പ്രോട്ടീനായ എൻ‌ഡോസ്റ്റാറ്റിൻ ഉയർന്ന അളവിലുള്ളതാണ് ഈ പരിരക്ഷയ്ക്ക് കാരണം.
കൊളാജൻ XVIII ജീൻ ക്രോമസോം 21 ലാണ് സ്ഥിതി ചെയ്യുന്നത്.
രോഗകാരി ഡയബറ്റിക് റെറ്റിനോപ്പതിയുടെ ചിത്രീകരണം
റെറ്റിനയിലെ ചെറിയ രക്തക്കുഴലുകൾക്കും ന്യൂറോണുകൾക്കും കേടുപാടുകൾ സംഭവിക്കുന്നതിൻറെ ഫലമാണ് ഡയബെറ്റിക് റെറ്റിനോപ്പതി.
ഡയബെറ്റിക് റെറ്റിനോപ്പതിയിലേക്ക് നയിക്കുന്ന ആദ്യ മാറ്റങ്ങളിൽ റെറ്റിന രക്തപ്രവാഹം കുറയുന്നതുമായി ബന്ധപ്പെട്ട റെറ്റിന ധമനികളുടെ സങ്കോചം ഉൾപ്പെടുന്നു.
ആന്തരിക റെറ്റിനയിലെ ന്യൂറോണുകളുടെ അപര്യാപ്തത, പിന്നീടുള്ള ഘട്ടങ്ങളിൽ ബാഹ്യ റെറ്റിനയുടെ പ്രവർത്തനത്തിലെ മാറ്റങ്ങൾ, വിഷ്വൽ ഫംഗ്ഷനിലെ സൂക്ഷ്മമായ മാറ്റങ്ങളുമായി ബന്ധപ്പെട്ടിരിക്കുന്നു.
രക്തത്തിലെ പല വസ്തുക്കളിൽ നിന്നും (വിഷവസ്തുക്കളും രോഗപ്രതിരോധ കോശങ്ങളും ഉൾപ്പെടെ) റെറ്റിനയെ സംരക്ഷിക്കുന്ന ബ്ലഡ്-റെറ്റിന ബാരിയറിന്റെ അപര്യാപ്തത, ഇത് റെറ്റിന ന്യൂറോപൈലിലേക്ക് രക്ത ഘടകങ്ങൾ ചോർന്നൊലിക്കുന്നതിലേക്ക് നയിക്കുന്നു.
പിന്നീട്, റെറ്റിന രക്തക്കുഴലുകളുടെ ബേസ്മെന്റ് മെംബ്രൺ കട്ടിയാകുകയും കാപ്പിലറികൾ നശിക്കുകയും കോശങ്ങൾ നഷ്ടപ്പെടുകയും ചെയ്യുന്നു, പ്രത്യേകിച്ച് പെരിസൈറ്റുകളും വാസ്കുലർ മിനുസമാർന്ന പേശി കോശങ്ങളും .
ഇത് രക്തയോട്ടം നഷ്ടപ്പെട്ട് പ്രോഗ്രെസ്സിവ് ഇസ്കെമിയയിലേക്ക് നയിക്കുന്നു.
കാപ്പിലറി മതിലുകളിൽ നിന്ന് പുറത്തേക്ക് ഒഴുകുന്ന ബലൂൺ പോലുള്ള ഘടനകളായി കാണപ്പെടുന്ന മൈക്രോസ്കോപ്പിക് അന്യൂറിസം കോശജ്വലന കോശങ്ങളെ റിക്രൂട്ട് ചെയ്യുന്നു; ഇത് റെറ്റിനയിലെ ന്യൂറോണുകളുടെയും ഗ്ലിയൽ കോശങ്ങളുടെയും അപര്യാപ്തതയ്ക്കും അപചയത്തിനും കാരണമാകും.
രക്തത്തിലെ ഗ്ലൂക്കോസ് സ്ഥിരമായി സജീവമാക്കുന്ന പ്രോട്ടീൻ കൈനാസ് സി , മൈറ്റോജെൻ-ആക്റ്റിവേറ്റഡ് പ്രോട്ടീൻ കൈനാസ് (എം‌എ‌പി‌കെ) എന്നിവ കാരണമാണ് പെരിസൈറ്റ് മരണം സംഭവിക്കുന്നതെന്ന് ഒരു പരീക്ഷണ പഠനം സൂചിപ്പിക്കുന്നു, ഇത് ഒരു കൂട്ടം ഇന്റർമീഡിയറ്റുകൾ വഴി, പ്ലേറ്റ്‌ലെറ്റ്-ഡൈവേഡ് ഗ്രോത്ത് ഫാക്ടർ റിസപ്റ്ററുകളിലൂടെ , സെല്ലുലാർ അതിജീവനം സിഗ്നലിംഗ്, വ്യാപനം, വളർച്ച എന്നിവയെ പിന്തുണയ്ക്കുന്ന സിഗ്നലിംഗിനെ തടയുന്നു.
ഈ സിഗ്നലിംഗ് പിൻവലിക്കൽ ഈ പരീക്ഷണാത്മക മോഡലിലെ സെല്ലുകളുടെ മരണത്തിലേക്ക് ( അപ്പോപ്റ്റോസിസ് ) നയിക്കുന്നു.